760 
Denne Mangel er nu bleven afhiulpen ved Optagelsen af de 
svensk-norske Planter, idet derved et aldeles naturligt For¬ 
bindelsesled mellem de saa forskiellige Floragebeter er bragt 
tilveie, saaledes at »Flora danica« nu repræsenterer et stort 
og naturligt begrændset Gebet, som ved væsenlige Eiendom- 
meligheder i Vegetationen har ikke liden Interesse i plante- 
geographisk Henseende. 
Jeg kan ikke undlade her endnu at omtale en anden 
væsenlig Indvending, som har været fremsat imod »Flora 
danica«’s fortsatte Udgivelse, nemlig at Afbildningerne 
ere hinanden ulige i videnskabelig Noiagtighed og 
technisk Udførelse. Naar man tager i Betragtning, at 
Fl. dan. har været fortsat længere end noget andet Værk af 
lignende Art, og at det indeholder et større Antal Tavler end 
de fleste andre botaniske Billedværker, og naar man dertil 
erindrer de anseelige Fremskridt, som Botaniken og den 
billedlige Fremstillingskunst af Naturgienstande i dette lange 
Tidsrum have giort, er det vistnok ikke at undres over, at 
der kan spores en kiendelig Forskiel mellem de ældre og 
nyere Partier af Værket. Og dog vil man, ved at kaste et 
Blik paa de allerførste Hefter, beundre den Noiagtighed og 
Elegance i Udførelsen af Hovedfigurerne, som udmærker disse 
(kun Analyserne af Plantedelene lade naturligviis i Værkets 
tidligere Periode meget tilbage at ønske, fordi Forstørrelses¬ 
midlerne dengang vare saa ufuldstændige). Det kan vel ikke 
nægtes, at endeel af de afbildede Planter (især i enkelte 
Hefter) ere mindre omhyggeligt udførte, men disse ere dog 
forholdsviis faa, og i det Hele tør man frit paastaae, at 
»Flora danica« til enhver Tid har hævdet sin Plads ved 
Siden af eller endog fremfor de fleste samtidige Værker som 
et fortrinligt Billedværk, der »holder en passende Middelvei 
imellem hensynsløs Pragt og altfor indskrænket Tarvelig- 
